Il-ġimgħa l-oħra Marlene Farrugia ppreżentat l-ewwel emendi ta' Alternattiva Demokratika għal-liġi l-ġdida tal-Ippjanar. L-ewwel emenda li ppreżentat Marlene ġiet deskritta minn Michael Falzon (is-Segretarju Parlamentari) bħala emenda perikoluża. Marlene spjegat l-iskop tal-emenda. Fisssret kif. fil-waqt li l-artiklu 3 tal-liġi jsemmi ħafna prinċipji sbieħ, imbagħad l-artiklu 4 tal-istess liġi jgħid li ħadd ma jista' jmur il-Qorti biex jassigura li l-Gvern ikun obbligat li jimxi mal-prinċipji fil-liġi. Għax dawk il-prinċipji għandhom iservu biss ta' gwida għall-Gvern. Xejn iktar. Periklu? Daz-zgur. Imma tafu x'kien il-periklu? Li l-emenda kienet torbot idejn il-Gvern b'mod li ma jkunx jista' jagħmel li jrid. L-emenda m'għaddietx għax il-Gvern jibża' li jkollu idejh marbutin u b'hekk ikollu l-obbligu li jimxi sewwa!